takurt-nni n yided tettagririb, tetteddu tetteddu alami i tekcem ar yiwen n wexxam, tɛedda deg tzuliɣt, ziɣ axxam-nni d axxam i waɣzniwen( sebɛa n iwaɣzniwen). Taqcict-nni amek ad texdem ? texdem aka tesṭuṭec deg ujeqqiq n teggurt, ulac cay ni lḥes ni mes, tekker tsegar taggurt tekcem, mi tewweḍ ar daxel tawham, tufa ṭabla, tufa lmakla, tufa sebɛa n tḍebsiyin, sebɛa n tjeɣlin, sebɛa n lḥilat n waman, ziɣen d iwaɣzniwen-nni* i yettɛicin din, heggan kan nawlen ruḥen ad ṣegden, nettat yenɣa-tt car, temmaɣ teddmed yiwet n lḥila, tečča.